The Testament The Testament is 'n juridiese riller deur John Grisham. Die boek handel oor 'n ou miljardêr se testament waarin hy sy kinders genadeloos uit die graf dissiplineer. Tot almal se verbasing word die geld uit die testament oorgelaat aan 'n dogter wat as sendeling in Brasilië werk, van wie niemand weet nie. Terwyl 'n prokureur hierdie erfgenaam gaan soek, slyp die kinders wat niks erf nie hul messe vir 'n regstryd. Troy Phelan, met bates van 11 miljard dollar, het moeg geword vir die lewe. Hy wil egter nie sy geld aan sy vroue en kinders nalaat nie, aangesien hulle hom almal in sy lewe teleurgestel het. Die meeste van hulle is toe van die skuld en wag net op sy erfenis. Hulle is: Lillian, Troy se eerste vrou, met wie hy die kinders Troy Junior, Rex, Mary Ross en Libbigail gehad het.Troy Junior is Troy se oudste seun, 'n uitvaagsel wat 'n alkoholis is en wie se besighede verskeie kere bankrot was. Hy het nie probeer om 'n behoorlike werk te kry voordat hy die vyfmiljoen uitgemors het, wat op ouderdom 21 aan hom bemaak is;